[{"text_idx": "#000000", "text": "Tallinn toetab ta\u0308navu u\u0308le 80 rahvusvahelise spordiu\u0308rituse"}, {"text_idx": "#000001", "text": "Tallinn toetab ta\u0308navu enam kui 821 000 euroga rahvusvaheliste spordiu\u0308rituste korraldamist, u\u0308htekokku vo\u0303o\u0303rustab pealinn sel aastal 81 rahvusvahelist ko\u0303rgtasemega spordiu\u0308ritust."}, {"text_idx": "#000002", "text": "Tallinna abilinnapea Vadim Belobrovtsev ma\u0308rkis, et linnal on juba kauaaegne traditsioon toetada siin toimuvaid rahvusvahelisi spordi tippu\u0308ritusi, millega kaasneb spordiso\u0303prade ta\u0308helepanu nii pealinnale kui ka Eestile. \u201eEnt lisaks on see suureks tunnustuseks linnale ja meie spordi alaliitudele, keda usaldatakse niivo\u0303rd oluliste ja maailmatasemel spordiu\u0308rituste la\u0308biviijatena. Niisamuti on see tunnustuseks meie spordipublikule,\u201c ra\u0308a\u0308kis Belobrovtsev. \u201eSel aastal kavandatavatest spordi tippsu\u0308ndmustest on muuhulgas 17 erinevate alade ja vanuseklasside maailma- ja Euroopa meistrivo\u0303istlused vo\u0303i maailma ning Euroopa Karikavo\u0303istluste etapid. Lisaks veel mitmed ko\u0303rgetasemelised spordivo\u0303istlused sportma\u0308ngudes ja rahvusvahelised spordivo\u0303istlused.\u201c"}, {"text_idx": "#000004", "text": "Ka\u0308esoleval aastal toovad korraldatavad tiitli- ja suurvo\u0303istlused Tallinnasse tuhandeid tipp-, noor- kui ka harrastussportlasi enam kui 100 riigist u\u0308le maailma."}, {"text_idx": "#000005", "text": "15.-18. juulil toimuvad Kadrioru staadionil Euroopa U20 meistrivo\u0303istlused kergejo\u0303ustikus, mis toob Tallinna vo\u0303istlema 50 Euroopa riigi koondised ligi 1650 sportlase, treeneri ja spordifunktsiona\u0308a\u0308ri. Vo\u0303istlused toimuvad Kadrioru Staadionil, kuid lisaks on EMil kohustus ka treeningstaadionite olemasoluks, misto\u0303ttu renditakse ka Mustama\u0308e Saksa Gu\u0308mnaasiumi staadion ja TalTechi staadion."}, {"text_idx": "#000006", "text": "Eesti Kergejo\u0303ustikuliidu president Erich Teigama\u0308gi to\u0303des, et mo\u0308o\u0308dunud aasta on andnud po\u0303hjust paljusid asju u\u0308mber teha. \u201eTeatavasti toimus mullu maailmas ainult u\u0308ks tiitlivo\u0303istlus kergejo\u0303ustikus ja loodetavasti ta\u0308navu nii ei la\u0308he ning ko\u0303ik planeeritud u\u0308ritused ka toimuvad, sealhulgas Tallinnas. Ent ettevaatavalt on loodud ka vo\u0303istlustega kaasnevad ranged meditsiinilised protokollid,\u201c ra\u0308a\u0308kis Teigama\u0308gi. \u201eEnt tegemist on vo\u0303istlusega, mis on omamoodi maama\u0308rgiks tulevikku, sest kui vaadata na\u0308iteks ku\u0308mme aastat tagasi siin toimunud Euroopa juunioride meistrivo\u0303istlusi, siis toona Tallinnas triumfeerinud sportlastest on maailma paremikus vo\u0303itnud kuldmedali viis kergejo\u0303ustiklast. Seega, me na\u0308eme siin tuleviku staare.\u201c"}, {"text_idx": "#000007", "text": "Euroopa meistrivo\u0303istlused taekwondos toimuvad Tallinnas 23.-29. augustil. Eesti Taekwondo Fo\u0308deratsiooni juhatuse liikme Marko Levts\u030cenko so\u0303nul on suureks auks korraldada Eestis esmakordselt taekwondo Euroopa meistrivo\u0303istlused. \u201eVo\u0303istlused toimuvad 24.-27. augustil Tallinnas, vanusekategooriates \u2013 lapsed ja kadetid ning Euroopa lahtised meistrivo\u0303istlused taekwondos U21. Lisaks sellele toimub 28.-29. augustil vo\u0303istlus \u201eTallinn Open\u201c G1, mis on va\u0308ga populaarne olu\u0308mpia reitinguturniir ka tippsportlaste seas,\u201c ra\u0308a\u0308kis Levts\u030cenko. \u201eSelle vo\u0303istlusna\u0308dala jooksul on oodata Tallinnasse ligi 2000 sportlast, kuid kindlasti tuleb meie sportlastele kasuks vo\u0303istelda kodus.\u201c"}, {"text_idx": "#000008", "text": "1.-8. septembrini toimub Tallinnas Saku Suurhallis meeste vo\u0303rkpalli Euroopa meistrivo\u0303istluste finaalturniir. Turniiri korraldaja Robin Ristma\u0308e so\u0303nul on Eesti vo\u0303rkpalliliidu jaoks sellisel tasemel korralduso\u0303igus esmakordne ja suur tunnustus. \u201eSee na\u0308itab, et oleme korraldajatena teinud o\u0303igeid otsuseid, kuid lisaks kiidetakse ka meie spordipublikut,\u201c nentis Ristma\u0308e."}, {"text_idx": "#000012", "text": "Tallinna Spordiliit on vaba algatuse alusel vabatahtliku u\u0308hendusena avalikes huvides asutatud ja MTU\u0308-na tegutsev piirkondlik spordiliit, mille po\u0303hitegevus on suunatud sportliku tegevuse arendamisele Tallinnas."}, {"text_idx": "#000013", "text": "Koolitus weebis 23.09.2022 To\u0308o\u0308tukassa ja To\u0308o\u0308inspektsioon \u2013 spordi valdkonnast vaadatuna"}]